tartuNLP/wikipedia-smugri-20251201 huggingface dataset:
Glyseroli-3-fosfaatti

Glyseroli-3-fosfaatti (C3H9O6P) on glyserolin ja fosforihapon muodostama esteri. Yhdiste on tärkeä muun muassa lipidien biosynteesissä.
Metabolia.
Glyseroli-3-fosfaattia muodostuu eliöissä kahdella tavalla. Glyserolikinaasientsyymi katalysoi fosfaattiryhmän siirtoa ATP-molekyyliltä glyserolille. Ihmisellä tämä entsyymi on aktiivinen maksassa. Eräillä eliöillä fosfaattiryhmän luovuttajana voi toimia myös jokin muu nukleotiditrifosfaatti. Muissa kudoksissa glyseroli-3-fosfaattia muodostuu dihydroksiasetonifosfaatista glyseroli-3-fosfaattidehydrogenaasin katalysoimana. Reaktio voi tapahtua kumpaankin suuntaan, ja entsyymi katalysoi myös glyseroli-3-fosfaatin hapettamista dihydroksiasetonifosfaatiksi. Pelkistäminen vaatii koentsyymiksi NADH-molekyylin ja hapettaminen NAD+-molekyylin, mitokondriaalinen entsyymi käyttää FAD-molekyyliä 
Glyseroli-3-fosfaatti toimii rasvahappomolekyylien vastaanottajana rasvojen biosynteesissä. Rasvahappomolekyylit ovat kiinnittyneet koentsyymi-A:han muodostaen asyylikoentsyymi-A:ta. Tältä molekyyliltä glyseroli-3-fosfaatti-O-asyylitransferaasi siirtää rasvahapon ja esteröi sen glyserolin ykköshiilen hydroksyyliryhmään, ja näin muodostuu lysofosfatidaatti- eli lysofosfatidihappomolekyyli. Sama entsyymi liittää vielä toisen rasvahappomolekyylin glyseroliin, jolloin muodostuu fosfatidaatti- eli fosfatidihappomolekyyli.
Glyseroli-3-fosfaatilla on rooli myös NAD+-molekyylin regeneroinnissa hengitysketjun yhteydessä.
G. G. Ronimus

Gabriel Gideon Ronimus (12. elokuuta 1875 Viipuri – 23. lokakuuta 1937 Helsinki) oli suomalainen lyseon lehtori ja kirjallisuuden suomentaja.
Ronimuksen vanhemmat olivat director cantus Filip Ronimus ja Maria Pullinen. Hän pääsi ylioppilaaksi 1893 Viipurin lyseosta ja opiskeli Helsingin yliopistossa valmistuen filosofian kandidaatiksi 1898 ja maisteriksi 1900.
Ronimus oli saksan- ja ranskankielten lehtorina Jyväskylän lyseossa 1899–1900, Joensuun lyseossa 1900–l9Ol, Vaasan suomalaisessa reaalilyseossa 1901–1902 sekä samojen saksan- ja ranskankielten kollegana Jyväskylän lyseossa 1902–1903 sekä 1903–1918 saman koulun reaalilinjan luokilla V–VIII. Viimeksi Ronimus oli Savonlinnan lyseossa saksan- ja ranskankielten vanhempana lehtorina 1921–1934. Viimeiset vuotensa Ronimus asui Helsingissä.
Ronimus oli Keski-Suomen nuorisoseuran johtokunnan jäsenenä ja puheenjohtajana ja hänellä oli myös muita luottamustoimia kunnallisella alalla ja yhdistyksissä. Ronimus julkaisi pari matkakertomusta, oppikirjan ja lisäksi hän laati Jyväskylän kirjastosta ensimmäisen systemaattisen luettelon.
Ronimus kuoli 62-vuotiaana Mehiläisen sairaalassa Helsingissä.
SS Abukir (1920)

SS Abukir oli General Steam Navigation Companyn rahtialus, joka valmistui 1920 Swan, Hunter and Wigham Richardonin telakalla Wallsendissä.
Tuhoutuminen.
Alus lähti 28. toukokuuta 1940 Oostende, Belgiasta mukanaan yli 200 matkustajaa, joiden joukossa 40–50 naista sekä muutamia lapsia. Aluksen maksiminopeus suuren kuorman vuoksi oli ainoastaan kahdeksan solmua, ja sen aseistuksena oli yksi Lewis-pikakivääri. Pian lähdön jälkeen alus joutui ilmapommitukseen, mutta siihen ei osunut. Aamuyöstä se joutui sukellusveneen maaliksi, mutta alus onnistui väistää keulan editse mennyt torpedo. Saksan laivaston moottoritorpedoveneet upottivat aluksen torpedoimalla Pohjanmerellä lähellä majakka-alus "Noordhinderiä".
Britannian kuninkaallisen laivaston hävittäjät "HMS Codrington", "HMS Jaguar" ja "HMS Javelin" pelastivat joitakin tunteja myöhemmin 33 henkiinjäänyttä merestä.
Šušin piiri

Šušin piiri (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 381,3 neliökilometriä. Asukkaita on 4 300 henkeä (vuonna 2005).
Vuoristo-Karabahin autonomiseen alueeseen kuulunut Şuşan piiri on perustettu vuonna 1930. Neuvostoaikana sen pinta-ala oli 300 neliökilometriä. Asukkaiden enemmistön muodostivat azerit: 58,3 % vuonna 1939 ja 80,9 % vuonna 1979. Armenialaisten osuus oli 38,6 % vuonna 1939 ja 18,0 % vuonna 1979. Vuoden 1989 väestönlaskennan mukaan piirissä oli 20 400 asukasta.
Vuoristo-Karabahin sodan jälkeen armenialaiset liittivät Šušin piiriin pienen osan valtaamastaan Laçınin piiristä. Nykyisellään piiri rajoittuu pohjoisessa ja koillisessa Vuoristo-Karabahin tasavallan Askeranin piiriin, kaakossa Hadrutin piiriin ja lännessä Qašataghin piiriin. Hallinnollinen keskus on Šušin () kaupunki, josta on 11 kilometriä tasavallan pääkaupunkiin Stepanakertiin. Asukkaista 99,6 % on armenialaisia.
Chungju

Chungju on kaupunki Pohjois-Chungcheonin provinssissa Etelä-Koreassa. Sen alueella sijaitsee Namsanin vuori. Kaupunki on kuuluisa vuotuisesta taistelulajeja esittelevästä tapahtumasta, joka on järjestetty vuodesta 1998 lähtien.
Chungjussa on kaksi yliopistoa, Konkuk Universityn Chungjun kampus ja Chungju National University. Kaupungissa on asunut muun muassa Yhdistyneiden kansakuntien pääsihteeri Ban Ki-moon, joka muutti kaupunkiin perheensä kanssa 3-vuotiaana.
Sølvi Wang

Sølvi Valborg Wang (28. elokuuta 1929 Bærum, Norja – 31. toukokuuta 2011) oli norjalainen näyttelijä ja laulaja.
Šahumjanin piiri

Šahumjanin piiri (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Artsakhin tasavallassa. Sen pinta-ala on 1829,8 neliökilometriä. 
Alkuperäinen Vuoristo-Karabahin autonomisen alueen pohjoispuolella sijainnut Šaumjanin (Šahumjanin) piiri on perustettu vuonna 1931. Sen pinta-ala oli 600 neliökilometriä ja hallinnollinen keskus Šaumjanovskin taajama. Asukkaiden enemmistön muodostivat armenialaiset: 85,9 % vuonna 1939 ja 77,2 % vuonna 1959. Azereja oli vastaavasti 3,1 ja 16,7 %, venäläisiä 10,3 ja 5,9 %. Vuoden 1989 väestönlaskennan mukaan piirissä oli 20 800 asukasta.
Azerbaidžanin viranomaiset laukkauttivat Šaumjanin piirin helmikuussa 1991 ja liittivät sen Goranboyn piiriin. Syyskuussa 1991 armenialaiset julistivat Šaumjanin piirin ja osan Xanlarin piiristä liitetyksi Vuoristo-Karabahin tasavaltaan. Kesällä 1992 azerit valtasivat alueen ja ajoivat armenialaisväestön pois kodeistaan. Vuoristo-Karabahin sodan jälkeen armenialaiset liittivät Šahumjanin piiriin valtaamansa Kəlbəcərin piirin, joka puolestaan oli tyhjennetty azereista. 
Artsakhin tasavallan Šahumjanin piiri rajoittui pohjoisessa Azerbaidžaniin, idässä Martakertin ja etelässä Qašataghin piireihin sekä lännessä Armeniaan. Sen hallinnollinen keskus oli Qarvatšarin kaupunki (), josta on 143 kilometriä tasavallan pääkaupunkiin Stepanakertiin. Vuonna 2005 piirissä oli 2 600 asukasta, joista 99,5 % oli armenialaisia. Azerbaidžan sai alueen takaisin vuoden 2020 sodassa.
Alexis von Kræmer

Alexis Karl Oskar Fredrik von Kræmer (8. tammikuuta 1871 Pietari – 24. joulukuuta 1927 Helsinki) oli suomalainen Helsingin yliopiston lehtori ja valtiopäivämies.
Henkilöhistoria.
Von Kræmerin vanhemmat olivat amiraali Johan Fredrik Oskar von Kræmer ja Sofia Maria Julia Dorotea Cedercreutz ja hänen puolisonsa vuodesta 1905 oli Agnes von Kraemer. Hän pääsi ylioppilaaksi Helsingin ruotsalaisesta yksityislyseosta 1890 ja opiskeli Helsingin yliopistossa, valmistuen filosofian kandidaatiksi 1893, maisteriksi 1894 sekä lisensiaatiksi 1900 ja väitellen tohtoriksi 1901. Von Kræmer opiskeli myös Pariisissa useaan otteeseen vuosina 1893–1898. Hän toimi ranskan kielen opettajana Helsingin ruotsalaisissa oppikouluissa vuosien 1896–1922 välillä. Hän oli Helsingin yliopiston ranskan kielen lehtorina 1910–1927 ja toimi Helsingin Alliance françaisen sihteerinä 1894–1914, Helsingin ranskalais-englantilaisen kerhon puheenjohtajana 1918–1924 ja Société Franco-finlandaise’n puheenjohtajana 1924–1927. Von Kræmer sai Ranskan kunnialegioonan ristin 1920.
Von Kræmer osallistui säätyvaltiopäiville aateliston edustajana 1899, 1900, 1904–1905 ja 1905–1906.
Tuomas Uusitalo

Tuomas ”Tume” Uusitalo (s. 1975) on suomalainen näyttelijä, ääninäyttelijä, laulaja ja muusikko. Hän on näytellyt kymmenissä televisiosarjoissa, elokuvissa ja teatteriesityksissä. Hän on ollut jäsenenä Leningrad Cowboys ja Sleepy Sleepers -yhtyeissä. Uusitalo on koulutukseltaan teatteritaiteen maisteri.
Uusitalo on tehnyt rooleja etenkin musiikkiteatterituotannoissa, kuten ilveilijä Trinculo Ryhmäteatterin "Myrskyssä" 2002, Joonatan Turun kaupunginteatterin "Kolmessa iloisessa rosvossa" (2003), Edna Turnblad Helsingin Kaupunginteatterin "Hairsprayssä" 2005 ja Cosmo Brown Turun kaupunginteatterin "Laulavissa sadepisaroissa" 2009. Tuomas Uusitalo on myös esiintynyt Tellus Tähtinen -sarjassa.
Keväällä 2011 Uusitalo toimi tähtivalmentajana Nelosen "Stage"-ohjelmassa, jossa etsittiin Suomen parasta koulumusikaalia. Hänen valmennettavana oli Tampereen yhteiskoulun lukion oppilaat. Uusitalon valmennettavat voittivat kilpailun ja pääsivät esiintymään seuraavana syksynä Linnanmäen Peacock-teatterissa.
Syksyllä 2012 Uusitalo ja Eero Ritala toimivat MTV3:n "Sing along" -viihdeohjelman joukkueiden kapteeneina.
HMS Hardy (R08)

HMS Hardy (viirinumero R08) oli Britannian kuninkaallisen laivaston V-luokan hävittäjä toisessa maailmansodassa. Alus upotettiin 30. tammikuuta 1944.
Valmistus.
Alus tilattiin 1. syyskuuta 1941 8. hätälaivueessa () John Brown and Companyltä Clydebankista Glasgowista, missä köli laskettiin 14. toukokuuta 1942. Alus laskettiin vesille 18. maaliskuuta 1943 ja valmistui elokuussa, jolloin siihen oli asennettu uudistettu Mk6 tulenjohtolaite.
Palvelus.
Koeajojen päätyttyä alus liittyi syyskuussa 1942 Kotilaivastoon koulutettavaksi. Alus saattoi 14. lokakuuta "HMCS Haidan", "HMCS Iroquoisin", "HMS Januksen" ja "HMS Vigilantin" kanssa taistelulaiva "HMS Ansonin" Huippuvuorille. Se suojasi 23. marraskuuta Kuolan niemimaalle saattueen JW54B, josta se erkani 2. joulukuuta palaten itsenäisesti Scapa Flowhun.
Alus liittyi 21. tammikuuta 1945 Akureyrissä Islannissa saattueen JW56A suojausosaston johtoalukseksi. Saavuttuaan Kuolan niemimaalle 28. tammikuuta se lähti suojueen kanssa liittyäkseen saattueeseen JW56B, joka oli joutunut sukellusveneryhmä Werwolfin kohteeksi Karhusaaren lähistöllä. Seuraavana päivänä se liittyi uuteen saattueeseen.
Aluksen osui 30. tammikuuta Saksan laivaston sukellusveneen "U-278" laukaisema akustinen T5-torpedo (GNAT), joka tuhosi aluksen perän. "HMS Venus" upotti aluksen torpedoimalla pelastettuaan sen eloonjääneet.
Haleh Sahabi

Haleh Sahabi (1957 – 1. kesäkuuta 2011) oli iranilainen ihmisoikeus- ja demokratia-aktivisti. Hän oli Ezzatollah Sahabin tytär. Haleh Sahabi kuoli isänsä hautajaisissa sydämenpysähdykseen.
Lapsuus.
Sahabi syntyi vuonna 1957 Teheranissa, Iranissa. Hänen isänsä Ezzatollah Sahabi oli poliitikko ja hänen äitinsä Zahra Ataein eno oli Mehdi Bazargan. Haleh Sahabi oli naimisissa Mohammad Shamekhin kanssa ja heillä oli poika.
Pidätys.
Sahabi oli "Mothers for Peace" -ryhmän jäsen, ja hän kampanjoi ahkerasti naisten oikeuksien puolesta. Hänet pidätettiin 5. elokuuta 2009, kun Mahmud Ahmadinežad oli valittu jatkokaudelle Iranin presidentiksi. Sahabi oli yksi hallituksen vastaisista mielenosoittajista. Hän sai kahden vuoden vankeustuomion, mutta hänet vapautettiin väliaikaisesti isänsä hautajaisiin.
Kuolema isän hautajaisissa.
Isänsä Ezattollah Sahabin hautajaisissa Sahabin kerrotaan joutuneen riitaan useiden Basij-miliisien kanssa. Hänen poikansa Yahya Shamekhin mukaan
"Kun veimme isoisäni ruumista hautajaisseremoniaan, viranomaiset yrittivät estää seremonian, jolloin tunnelma muuttui hyvin levottomaksi... Lopulta he sieppasivat ruumiin väkivalloin ja veivät sen pois. Sitten äitini kaatui maahan ja meni tajuttomaksi. Lääkäri kertoi hänen kuolleen sydänkohtaukseen." 
Erään nimettömänä pysyvän toimittajan mukaan "suuri määrä" turvallisuusjoukkoja pahoinpiteli useita surijoita, joukossa Sahab. Iranin ihmisoikeusjärjestö antoi julkilausuman, jossa tapahtumaa kuvattiin ”tragediaksi”, joka osoittaa ”syvää halveksuntaa perinteitä kohtaa, jotka kuuluvat kaikille iranilaisille”. Järjestö on pyytänyt Iranin oikeuslaitosta tutkimaan tapausta ja kieltämään turvallisuusjoukkojen osallistumisen hautajaisiin sekä kaiken fyysisen ja henkisen väkivallan hautajaisissa.
Turvallisuusjoukkojen päällikkö Alireza Janeh kiistää hautajaisissa olleen minkäänlaisia yhteenottoja. Hänen mukaansa Sahab kuoli sydänvaivoihin, joita oli pahentanut "stressi ja lämmin sää".
HMCS Sioux

HMCS Sioux (viirinumero R64) oli Kanadan laivaston V-luokan hävittäjä toisessa maailmansodassa.
Valmistus.
Alus tilattiin 1. syyskuuta 1941 8. hätälaivueessa () J. Samuel White and Companylta Cowesista Isle of Wightilta, missä köli laskettiin 31. lokakuuta 1942. Alus laskettiin vesille 14. syyskuuta 1943 nimellä "HMS Vixen" ja siirrettiin 5. maaliskuuta 1944 Kanadan laivastolle. Se nimettiin palvelukseen otettaessa 21. helmikuuta "HMCS Siouxiksi".
Palvelus.
Maaliskuussa 1944 aluksen miehistö oli koulutettavana Kotilaivastossa ennen liittymistään 26. hävittäjälaivueeseen. Huhtikuussa alus osallistui Kotilaivaston mukana raskaiden pinta-alusten suojaamiseen sekä partiointiin, kunnes se toukokuussa määrättiin osaksi Normandian maihinnousuun itäisen osaston Force J:hin. Alukselle määritettiin maalit St. Aubin-Sur-Merin alueelta.
Laivueen mukana alus siirrettiin Kanaalin alueelle. Se osallistui 2.-3. toukokuuta Force O:lle, S:lle, J:lle ja G:lle pidettyyn viimeistelyharjoitukseen, jossa testattiin kiinnittymistä, kuormausta ja maihinnousualusten kanssa toimimista. Alus osallistui 4. toukokuuta maihinnousuharjoitukseen Brackleshamissa oman osastonsa mukana sekä 18. toukokuuta Force S:lle, G:lle ja J:lle järjestettyyn suojausharjoitukseen Brightonissa. Harjoitusten päätyttyä alus siirtyi Solentiin odottamaan maihinnousun aloittamista.
Alus liittyi 4. kesäkuuta "HMS Vigilantin" kanssa saattueeseen J2 valmistautuen suojaamaan Kanaalin ylityksen. Saattueen muodostivat 7. miinanraivaajalaivue, neljä raivaajaa, neljä partiovenettä ja 2. BYMS-viirikkö. Merelle lähtöä viivästytettiin vuorokausi huonon sään vuoksi ja osasto lähti merelle vasta 5. kesäkuuta suunnaten Juno Beachille. Paluumatkalla seuraavana päivänä alus liittyi saattueeseen J4 siirtyen tulitukialueelle, josta se ampui ennalta merkittyihin maaleihin tulisuunnitelman mukaisesti.
Alus ei kyennyt tuhoamaan 10. kesäkuuta Saksan laivaston Le Havren länsipuolella miinanlaskussa ollutta osastoa Puolan laivaston "ORP Krakowiakin" sekä fregatti "HMS Duffin" ja rannikkojoukkojen moottoritorpedoveneiden kanssa. Operaatiosta vapauduttuaan alus palasi Kotilaivastoon, jonka mukana se jatkoi partiointi tehtäviään.
Alus lähti 6. huhtikuuta 1945 Halifaxiin huollettavaksi, mistä palattuaan alus siirrettiin Kanadan länsirannikolle Esquimaltiin. Se poistettiin palveluksesta 27. helmikuuta 1946 siirrettynä reserviin. Alus palautettiin 1950 modernisoinnin jälkeen palvelukseen. Vuosina 1951-1955 alus osallistui Yhdistyneiden kansakuntien johtamiin Korean vastaisiin toimiin, joista vapauduttuaan se palveli koulutustehtävissä.
Alus poistettiin palveluksesta 30. lokakuuta 1963 ja myytiin 1965 romutettavaksi Italiaan. Portugalilainen hinaaja "Praia Grande" vei aluksen La Speziaan Italiaan, jonne se saapui 28. elokuuta romutettavaksi.
Robert Hichens

Robert Hichens (16. syyskuuta 1882 – 23. syyskuuta 1940) oli yksi RMS Titanicilla mukana olleista kansimiehistä ja oli Titanicin ruorissa kun laiva törmäsi jäävuoreen 14. huhtikuuta 1912. Hichens komennettiin pelastusveneeseen 6. Laivan upottua Hichens kieltäytyi veneen matkustajien pyynnöstä huolimatta palaamasta pelastamaan meressä olleita ja muun muassa veneessä ollut Molly Brown oli uhannut heittää hänet yli laidan. Hichens joutui kuulusteluihin, joissa hän todisti ettei ollut haukkunut meressä olleita ruumiita kankeiksi ja että hän oli saanut toiselta perämieheltä Charles Lightollerilta ja kapteeni Edward Smithiltä käskyn soutaa kohti valoa, jonka neljäs perämies Joseph Boxhall oli nähnyt horisontissa. Hichens vapautui häntä kohtaan esitetyistä syytöksistä.
Hichens kuoli vuonna 1940 sydänkohtaukseen hänen ollessa mukana SS English Traderilla, joka oli ankkurissa Aberdeenin lahden liepeillä.
Syyskuussa 2010 Hichensin nimi tuli jälleen esiin kun Charles Lightollerin pojantytär Louise Patten kertoi lehdistölle kirjansa "Good as Gold" julkistamistilaisuudessa, että Lightollerin päiväkirjan mukaan Hichens oli jäävuorta väistettäessä tulkinnut väärin ensimmäisen perämiehen William Murdochin käskyn ja oli kääntänyt ruoria vahingossa oikealle eikä vasemmalle, mikä olisi aiheuttanut laivan osumisen jäävuoreen. Britannian tiedustelupalvelu kuitenkin todisti, että kuudes perämies James Paul Moody olisi valvonut Hichensin tekoja ja ilmoittanut Murdochille, että käsky oli tulkittu oikein. Myös Hichensin lapsenlapsenlapsi Sally Nilsson kyseenalaisti Pattenin väitteen.
Daniel Köllerer

Daniel Köllerer (s. 17. elokuuta 1983 Wels) on itävaltalainen entinen tennispelaaja. Parhaimmillaan hän sijoittui ATP-maailmanlistalla sijalle 55 lokakuussa 2009. Grand Slam -turnauksen kolmannelle kierrokselle hän selviytyi Yhdysvaltain avoimissa 2009. Hän voitti urallaan kuusi ATP-haastajaturnausta kaksinpelissä.
Toukokuussa 2011 Köllerer tuomittiin elinikäiseen kilpailukieltoon ja 100 000 dollarin sakkoihin ottelutulosten järjestämisestä. Aikaisemmin, vuonna 2006 Köllerer oli saanut kuuden kuukauden kilpailukiellon huonon käytöksen takia. Köllerer teki elinikäisestä kilpailukiellosta valituksen, joka kuitenkin hylättiin. Sen sijaan hänen maksettavakseen määrätty sakko peruttiin.
Rolling in the Deep

"Rolling in the Deep" on englantilaisen laulaja-lauluntekijä Adelen kappale ja 29. marraskuuta 2010 julkaistu single hänen toiselta studioalbumiltaan "21". Kappaleen ovat kirjoittaneet ja tuottaneet Adele ja Paul Epworth. "Rolling in the Deep" voitti kolme Grammy-palkintoa 12. helmikuuta 2012, kategorioissa vuoden levytys, vuoden kappale ja vuoden musiikkivideo. Maailmanlaajuisesti kappale oli 8,2 miljoonalla kopiolla vuoden 2012 myydyin digitaalinen single.
Kappaleen musiikkivideo on ylittänyt Youtubessa kahden miljardin katsomiskerran rajapyykin.
Listasijoituksia.
"Rolling in the Deep" sijoittui Isossa-Britanniassa ja Irlannissa parhaimmillaan toiseksi. Listaykköseksi kappale on päässyt muun muassa Yhdysvalloissa, Kanadassa, Saksassa, Italiassa, Alankomaissa, Sveitsissä ja Suomessa. Lisäksi kappale on sijoittunut kolmanneksi Australiassa, Ranskassa, Itävallassa, Tanskassa ja Uudessa-Seelannissa. Kymmenen parhaan joukkoon se pääsi muun muassa Espanjassa, Norjassa ja Slovakiassa.
Leon Shamroy

Leon Shamroy (16. heinäkuuta 1901 New York, New York – 7. heinäkuuta 1974 Los Angeles, Kalifornia) oli yhdysvaltalainen elokuvaaja. Hän aloitti elokuvateollisuuden palveluksessa laboratorioapulaisena Foxilla 1920-luvun alussa. Shamroy siirtyi Pathélle, jossa ollessaan hän kuvasi muun muassa useita Charles Hutchisonin ohjaamia elokuvia. Shamroy palasi Foxin palvelukseen vuonna 1940 ja erikoistui Technicolor-kuvaamiseen. Vuonna 1953 hän kuvasi Foxin ensimmäisen CinemaScope-elokuvan "Näin hänen kuolevan". Viimeisinä vuosinaan Shamroy kuvasi Foxin televisiosarjoja.
Shamroy oli naimisissa näyttelijä Mary Andersonin kanssa, jonka hän oli tavannut vuonna 1944 valmistuneen "Wilsonin" kuvausten aikana. Shamroy oli kaikkiaan 18 kertaa ehdolla Oscar-palkinnon saajaksi. Palkinnon parhaasta kuvauksesta hän sai elokuvista "Musta joutsen" (1942), "Wilson" (1944), "Minun on kosto" (1945) ja "Kleopatra" (1963). Shamroy on saanut tähden Hollywood Walk of Famelle.
M-150 (energiajuoma)

M-150 on energiajuoma, jota valmistaa thaimaalainen yritys Osotspa Co Ltd, jonka omistaa Osathanugrah-perhe. Juoman valmistus aloitettiin vuonna 1985.
M-150 on Thaimaan myydyin energiajuoma. Sen myyntialue on laaja, ja sitä myydään Thaimaassa, Kambodžassa, Laosissa, Vietnamissa, Indonesiassa, Malesiassa, Filippiineillä, Japanissa, Yhdysvalloissa, Kyproksella ja Suomessa. Juoman asema on kuitenkin vahvin Thaimaassa, jossa se hallitsi vuonna 2010 65 prosenttia energiajuomamarkkinoista. Vuoteen 2014 mennessä osuus oli laskenut 46 prosenttiin. Juoma pakataan yleisimmin pulloihin mutta joskus myös tölkkeihin. Juoman etiketissä on tyypillisesti punainen tähti -rintanappitunnus, jonka keskellä on keltainen M-kirjain ja jota reunustavat sanat "uskollisuus" (), "rohkeus" () ja "uhraus" ().
Juomaa myydään tavallisesti lasisissa ruskeissa 150 ja 75 millilitran pulloissa. Se on hiilihapotonta, ja kofeiinipitoisuudeltaan varsin vahvaa (67 mg per 100 ml). Suomessa M-150:ä maahantuo Lynx Racing Oy, ja sitä myydään myös Ruotsissa.
Ainesosat.
Vesi, dekstroosi, sakkaroosi, sitruunahappo, tauriini (0,4 %), kofeiini (0,07 %), unositoli, säilöntäaineet (kaliumsorbaatti), vitamiinit (B2, B3, B5, B6), väriaineet (elintarvikeväri E150d).
Adelen diskografia

Englantilainen laulaja-lauluntekijä Adele on julkaissut neljä studioalbumia, yhden livealbumin, kaksi EP-levyä ja kuusitoista singleä.
Michael Ramsey (arkkipiispa)

Arthur Michael Ramsey (14. marraskuuta 1904 – 23. huhtikuuta 1988) oli Canterburyn arkkipiispa vuosina 1961–1974. Hän toimi Cambridgen yliopiston teologian professorina vuoteen 1952 jolloin hän siirtyi Durhamin piispaksi. Vuonna 1956 hänestä tuli Yorkin arkkipiispa ja 1961 Canterburyn arkkipiispa. Ramsey oli yksi 1900-luvun merkittävimpiä anglokatolisia teologeja.
Hänen veljensä Frank Ramsey oli tunnettu taloustieteilijä ja matemaatikko, joka kuoli nuorena keltakuumeeseen.
Narvan riemukaari

Narvan riemukaari () on riemukaari Pietarin kaupungissa Venäjällä. Portti rakennettiin alun perin vuonna 1814 Narvan aukiolle, jonka nimi oli neuvostoaikana Statšek-aukio. Portti rakennettiin Venäjän voitettua Napoleonin. Alkuperäinen portti oli puuta, mutta se purettiin, ja portti rakennettiin uudestaan tiilestä ja kivestä vuosina 1827–1834. Vuonna 1989 portin yhteyteen rakennettiin museo. 2000-luvulla porttia alettiin korjata, ja se saatiin alkuperäiseen kuntoon vuonna 2009. Narvan riemukaaren suunnitteli Vasili Stasov.
Vuoden 1905 vallankumouksessa tammikuun 9. päivän verilöyly alkoi Narvan riemukaaren edustalla, missä kasakat yrittivät hajottaa kulkueen ryntäämällä kaksi kertaa sen läpi. Riemukaari on seitsemän kilometrin päässä Talvipalatsista. Hajottaminen ei onnistunut, ja kilometriä myöhemmin sotilaat avasivat tulen protestikulkueeseen.
Jules Furthman

Jules Furthman (5. maaliskuuta 1888 Chicago, Illinois, Yhdysvallat – 22. syyskuuta 1966 Kalifornia, Yhdysvallat) oli yhdysvaltalainen elokuvakäsikirjoittaja. Aikaisemmin lehtikirjoittajana toiminut Furthman aloitti elokuvien parissa vuonna 1915. Ensimmäisen maailmansodan aikana hän käytti ajan saksalaisvastaisuuden vuoksi salanimiä Jules Grinnell ja Stephen Fox. Sodan päätyttyä hän ohjasi muutamia elokuvia ennen siirtymistään takaisin käsikirjoittamisen pariin. Hän teki yhteistyötä muun muassa elokuvaohjaaja Josef von Sternbergin kanssa, jolle hän käsikirjoitti muun muassa elokuvat "Shanghain pikajuna" (1932) ja "Vaalea Venus" (1932). Alkuperäiskäsikirjoitusten lisäksi Furthman teki romaaneiden käsikirjoitussovituksia.
Furthman oli ehdolla parhaan sovitetun käsikirjoituksen Oscar-palkinnon saajaksi elokuvasta "Kapina laivalla" (1935).
Kuubanvarpuspöllö

Kuubanvarpuspöllö ("Glaucidium siju") on pöllöihin kuuluva lintu. Sitä tavataan Kuubassa. Sen luontaista elinpiiriä ovat subtrooppiset ja trooppiset kuivat metsät, kosteat metsät ja hyvin huonokuntoiset entiset metsät sekä laidunmaat ja viljelmät.
Alalajit.
Sillä on kaksi alalajia:
Rock Mafia

Rock Mafia on Paul Palmerin, Antonina Armaton ja Tim Jamesin muodostama lauluntekijä- ja tuottajaryhmä. Ryhmä on tuottanut ja kirjoittanut kappaleita monille pop- ja rock-artisteille 2000-luvun alusta alkaen. Rock Mafian tekemiä kappaleita ovat julkaisseet muun muassa Miley Cyrus, Selena Gomez, BG5 ja Sick Puppies.
Tuottajina ja laulunkirjoittajina.
Rock Mafia on auttanut monien artistien uran alussa. Rock Mafia auttoi esimerkiksi Miley Cyrusta soolouran aloittamisessa. Rock Mafian tuottamia albumeita on myyty kaiken kaikkiaan yli 100 miljoonaa kappaletta.
Yhtyeenä.
Vuonna 2010 Rock Mafia julkaisi ensimmäisen singlen omalla nimellään. "The Big Bang" nousi julkisuuteen varsinkin musiikkivideonsa takia, jossa Miley Cyrus ja Kevin Zegers esiintyivät. The Big Bang julkaistiin 1. marraskuuta 2010, mutta vielä toukokuussa 2011 se oli eri radio- ja musiikkitelevisiokanavoiden top-listoilla. Varsinkin Uudessa-Seelannissa "The Big Bang" on suuri hitti. Kappale esiintyy myös "Mob wives" -sarjan mainoksissa ja tunnuskappaleena. 
2011 toukokuussa Rock Mafian toinen single "Fly Or Die" julkaistiin iTunes Storessa. 
Julkaisut.
Rock Mafia
Miley Cyrus
Selena Gomez &amp; the Scene
Demi Lovato
Sick Puppies
BG5
Aly &amp; AJ
David Archuleta
Miranda Cosgrove
Hope 7
Hoku
Vanessa Hudgens
Patrice Rushen
Barbra Streisand
Zac Efron
Aura Dione
Stefano
Der dialektische Materialismus und der logische Empirismus

Der dialektische Materialismus und der logische Empirismus: Eine kritische und vergleichende Untersuchung (Dialektinen materialismi ja looginen empirismi) on Pertti Lindforsin vuonna 1978 hyväksytty väitöskirja.
Lindfors esitti, että looginen empirismi, materialismi ja ontologinen realismi voidaan sovittaa yhteen ristiriidattomaksi teoriaksi. Loogisen empirismin niin sanotut mielekkyysväitteet on tällöin muotoiltava uusin käsittein.
Väitöskirja on eri kuin Lindfors alkuperäinen käsikirjoitus väitöskirjaksi.
Sisältö.
Lindfors esitti muiden muassa seuraavat väitteet:
Synti ja syöpä (albumi)

Synti ja syöpä on suomalaisen vuosina 1982–1982 toimineen huumoriprojektin Erkki &amp; Aulis vuonna 2006 julkaistu albumi. Se sisältää uudelleenremasteroituna kyseisen huumoriprojektin 1980-luvulla julkaisemat C-kasettijulkaisut "Synti ja syöpä" (1982) sekä "Synti ja syöpän pojan koston paluu" (1984). Remasteroidun albumin julkaisi Poko Records.
5261 Eureka

5261 Eureka on pikkuplaneetta joka on 1:1 rataresonanssissa Marsin kanssa, eli sen kiertoaika suunnilleen sama kuin Marsin. Se sijaitsee planeetan radan L5 Lagrangen pisteessä ja on Marsin troijalainen asteroidi. Eurekan löysivät D. H. Levy ja H. E. Holt vuonna 1990. Ennen nimeämistään asteroidi tunnettiin tunnuksella 1990 MB. Koska Eurekan absoluuttinen magnitudi (H) on 16,1, sen läpimitta on todennäköisesti kahden ja neljän kilometrin välillä.
Iron Monkey

Iron Monkey (, "Siu nin Wong Fei Hung ji: Tit Ma Lau") on vuonna 1993 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja käsikirjoittanut Tsui Hark yhdessä Lau Tai-Mukin, Tan Cheungin ja Tang Pik-yinin kanssa. Pääosissa näyttelivät Yu Rongguang ja Donnie Yen.
Juoni.
Erään kiinalaiskylän korruptoituneet virkamiehet ja poliisit ovat kyllästyneitä Iron Monkey nimisen naamiosankarin tapaan ryöstää heidät ja antaa kaiken arvokkaan köyhille. Epäonnistuessaan napata hänet kylän poliisipäällikkö päättää pidättää kaikki epäilyttävät miehet. Yksi pidätetyistä on Wong Kei-Ying, jota vaaditaan nappaamaan poikansa vapauden uhalla Iron Monkey. Wong Kei-Ying kuitenkin päättää tehdä yhteistyötä naamiosankarin kanssa, kun kylään saapuu pahat Shaolin munkit, jotka yrittävät korruptoida yhä enemmän pientä kylää.
Marry the Night

"Marry the Night" on yhdysvaltalaisen pop-laulaja Lady Gagan kappale. Kappale julkaistiin hänen "Born This Way" -albuminsa viidentenä singlenä 15. marraskuuta 2011.
Listasijoitukset.
"Born This Way" -albumin julkaisun jälkeen "Marry the Night" debytoi Yhdysvaltain singlelistalla sijalla 79 ja on sijoittunut parhaimmillaan sijalle 29. Kappaletta on ladattu Yhdysvalloissa 75,000 kopion verran syyskuun loppuun 2011 mennessä. Kanadassa kappale sijoittui kesäkuun alussa 2011 sijalle 91 ja nousi parhaimmillaan sijalle 11. Single on sijoittunut parhaimmillaan Britanniassa sijalle 16, Belgian Walloniassa sijalle 40, Irlannissa sijalle 24, Ranskassa sijalle 51, Itävallassa sijalle 13, Sveitsissä sijalle 40, Slovakiassa sijalle 37 ja Tšekissä sijalle 41.
You and I (Lady Gagan kappale)

"You and I" (tyyliteltynä "Yoü and I") on yhdysvaltalaisen pop-laulaja Lady Gagan kappale, joka julkaistiin 23. elokuuta 2011 neljäntenä singlenä hänen "Born This Way" -albumiltaan. Gaga julkaisi kappaleen musiikkivideon 16. elokuuta tuhannennessa Twitter-viestissään. "You and I" on myös vuoden 2012 Grammy-gaalassa ehdokkaana kategoriassa parhaan pop-artistin sooloesitys ("Grammy Award for Best Pop Solo Performance").
Musiikkivideo.
"You and In" musiikkivideo oli määrä ilmestyä 18. elokuuta, mutta Lady Gaga päätti julkaista sen tuhannennessa Twitter-viestissään kaksi päivää etuajassa, 16. elokuuta. Videon alussa päästä jalkoihin mustaan pukeutunut Gaga kävelee tiellä Nebraskassa ja haluaa siellä asuvan poikaystävänsä Lüc Carlin takaisin. Sitten videossa nähdään eri välähdyksiä siitä, miten artisti menee naimisiin, heiluttaa merenneidonpyrstöään kylpyammeessa ja ostaa jäätelöä pelottavalta nukkea pitelevältä mieheltä. Gagan miespuolinen alter ego Jo Calderone, joka esiintyy singlen kansikuvassa, esiintyy myös videossa. Vähän meikattu Gaga soittaa videossa pianoa maissipellon keskellä ja Calderone istuu pianon päällä roiskien olutta ja sotkien Gagan tukkaa.
Listasijoitukset.
"You and I" debytoi Yhdysvaltain singlelistalla sijalla 35 ja Kanadan singlelistalla sijalla 27. Kappale on lisäksi sijoittunut Isossa-Britanniassa korkeimmillaan sijalle 89 ja Tšekissä sijalle 26.
Farnborough

Farnborough on noin asukkaan kaupunki Hampshiren kreivikunnassa Englannissa. Hallinnollisesti se toimii Rushmoorin kaupunkipiirin keskuspaikkana eikä sillä ole kunnallista itsehallintoa ("unparished area").
Farnborough on tunnettu ilmailunäyttelyistään, jotka järjestetään paikallisella lentokentällä. Puolustus-, turvallisuus- ja ilmailualan pörssiyhtiö BAE Systemsin pääkonttori on Farnboroughissa.
Ainārs Šlesers

Ainārs Šlesers (s. 22. tammikuuta 1970, Riika) on latvialainen poliitikko. Hän on liberaalin LPP/LC-puolueen (Latvijas Pirmā Partija/Latvijas Ceļš) puheenjohtaja ja saeiman jäsen. Hän oli talousministeri 1998–1999, varapääministeri 2002–2004 ja liikenneministeri 2004–2009.
Šlesers valittiin ensimmäisen kerran 7. saeimaan vuonna 1998.
Hän perusti vuonna 2002 Latvijas Pirmā Partijan ja oli sen johdossa, kunnes se yhdistyi 2007 Latvijas Ceļšin ja muiden puolueiden kanssa.
Šlesers on naimisissa Inese Šleseren kanssa, joka on vuoden 1991 Miss Latvia ja entinen Euroopan parlamentin ja saeiman jäsen
Kari Lindgren

Kari Lindgren, salanimi K. O. Harri, (9. maaliskuuta 1954 Hyvinkää – 5. toukokuuta 2011 Hyvinkää) oli suomalainen kustantaja, Book Studion perustaja.
Lindgren kustansi satoja kirjoja. Book Studio sai 1995 Suomen dekkariseuran Johtolanka-palkinnon ja Kirjakauppaliiton Kirjapöllö-palkinnon.
Lindgren työskenteli alkuun toimittajana Hyvinkään sanomissa. 1977 hän perusti Mp-lehden (1977–1993) ja vähän myöhemmin kustantamon Viihdeviikarit, joka julkaisi pokkareina dekkareita, kauhukirjoja, tieteiskirjoja, länkkäreitä ja romantiikkaa. Book Studio julkaisi muutamia suuria menestyksiä, kuten Stephen Kingiä ja Michael Blaken "Tanssii susien kanssa". Sarjassa Jännityksen mestarit ilmestyi yli 140 kirjaa, klassikoita ja uusia huippunimiä. Lindgren myi Book Studion Gummerukselle ja jatkoi siellä, mutta Gummerus ajoi yrityksen neljän vuoden kuluttua alas. Sen jälkeen Lindgren perusti Book Karin ja vuonna 2006 Bookmanin ja oli aikeissa elvyttää Book Studiota. 1990-luvulla hän kustansi lyhytikäistä Amok-sarjakuvalehteä. Hän liukastui työmatkalla ja kuoli sen jälkeisen olkapääleikkauksen jälkiseurauksiin. 
Oman yhtiönsä kautta julkaisemissaan suomennoksissa Lindgren käytti suomentajana salanimeä K. O. Harri.
Andris Bērziņš (pääministeri)

 
Andris Bērziņš (s. 4. elokuuta 1951 Riika) on latvialainen poliitikko, joka toimi latvian pääministerinä 2000–2002. Hän on ollut myös työministeri 1993–1994 ja 1995–1997, hyvinvointiministeri ja varapääministeri 1994–1995 sekä Riian pormestari 1997–2000.
Bērziņš kuului vuodesta 1993 liberaaliin Latvijas Ceļš -puolueeseen, vuodesta 2003 sen johtokunnassa, kunnes puolue yhdistyi 2007 Latvijas Pirmā Partijan kanssa LPP/LC:ksi.
Latvian tie

Latvian tie () oli 1993 perustettu latvialainen liberaalipuolue.
Ensimmäisissä vaaleissa 1993 puolue sai 32,41 % äänistä. Se oli mukana jokaisessa hallituksessa vuoteen 2002, ja neljä sen jäsentä, Valdis Birkavs, Māris Gailis, Vilis Krištopans ja Andris Bērziņš oli pääministereinä. Puolueen suosio hiipui, ja vuoden 2002 vaaleissa se putosi alle 5 % äänikynnyksen. Vuoden 2006 vaaleissa se muodosti vaaliliiton Latvijas Pirmā Partijan kanssa, ja puolueet yhdistyivät lopullisesti elokuussa 2007.
Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.
Anna Olsoni

Anna Olsoni-Quist (28. elokuuta 1864 Sakkola – 19. elokuuta 1943 Helsinki) oli ensimmäinen suomalainen kotitalousopettaja ja julkaisi ensimmäisen suomalaisen kotitalouden oppikirjan vuonna 1892.
Olsonin vanhemmat olivat kirkkoherra Adolf Emerik Olsoni ja Gustafva Maria Gräsbeck. Kouluja käymätön Olsoni opiskeli kotitalousopettajaksi Suomen Naisyhdistyksen myöntämällä stipendillä Ruotsissa, Englannissa ja Skotlannissa, jossa hän suoritti 1890 kotitalousalan opettajan tutkinnon. Palattuaan Suomeen hän perusti mainitun Naisyhdistyksen ylläpitämän Helsingin kasvatusopillisen keittokoulun 1891 ja kirjoitti oppilaiden käyttöön kotitalouden oppikirjan. Koulua hän johti vuoteen 1894 saakka. Koulusta kehittyi aikanaan Helsingin yliopiston kotitaloustieteen laitos.
Kun Olsoni avioitui 1895 kaupunginkamreeri Anton Aloys Quistin (k. 1945) kanssa, pariskunta muutti Viipuriin ja heille syntyi seitsemän lasta. Olsonin laatima kotitalouden oppikirja "Kokbok för enkel matlagning i hem och skola jämte korta anvisningar rörande huslig ekonomi" ilmestyi 1892 ja seuraavana vuonna suomeksi nimellä "Keittokirja yksinkertaista ruuanlaittoa varten kodissa ja koulussa: ynnä lyhyitä ohjeita talouden hoidosta", suomentajana Aatto Suppanen. Keittokirja II ilmestyi 1901. Molemmista tuli hyvin suosittuja: ensimmäisestä osasta otettiin 10. painos vuonna 1920.
Olsoni-Quist toimi 1920-luvulla Kotilieden ruokatoimittajana ja Martta-järjestössä. Hän oli Viipurin kaupunginvaltuuston ensimmäinen naisjäsen 1920–1927, edustaen nuorsuomalaista puoluetta. Viipurissa Olsoni-Quist joutui onnettomuuteen, hän jäi kaljakärryjen alle ja menetti liikuntakykynsä. Kun talvisota syttyi, perhe muutti Helsinkiin, jossa Olsoni-Quist kuoli 1943. Viipurin koti tuhoutui pommituksissa, samalla tuhoutui perheen arkisto.
Helsingin Kaupunginmuseo perusti kesällä 2011 tilapäisen Olsoni-kahvilan "Naisten huoneet" -näyttelynsä yhteyteen. Kahvilassa oli tarjolla Olsonin reseptien mukaan tehtyjä leivonnaisia, jotka valittiin lähinnä niiden hauskojen nimien perusteella.
Latvian ensimmäinen puolue

Latvian ensimmäinen puolue () oli 2002 perustettu latvialainen konservatiivipuolue.
Puolueen perustivat Ēriks Jēkabsons ja Ainārs Šlesers. Se sai 9,5 % äänistä vuoden 2002 vaaleissa ja liittyi hallituskoalitioon. Vuoden 2006 vaaleissa puolue muodosti vaaliliiton Latvian tie -puolueen kanssa, joka sai 8,6 % äänistä ja 10 paikkaa saeimassa. Puolueet yhdistyivät seuraavana vuonna.
Vuoden 2010 vaaleissa yhdistynyt LPP/LC liittoutui Kansanpuolueen kanssa, mutta yhteislista sai vain kahdeksan paikkaa. Kansanpuolueen lakkautuksen jälkeen LPP/LC sai vuoden 2011 vaaleissa 2,4 % äänistä, eikä yhtään paikkaa.
Harmoniakeskus

Harmoniakeskus (, , "Tsentr soglasija") on vuonna 2005 muodostettu poliittinen liittouma Latviassa.
Siihen kuului aluksi neljä vasemmistolaista ja keskustalaista puoluetta: Kansallisen harmonian puolue (Tautas Saskaņas partija), Uusi keskusta (Jaunais Centrs), Daugavpilsin kaupunkipuolue (Daugavpils pilsētas partija) ja Latvian sosialistinen puolue (Latvijas Sociālistiskā partija). Sosiaalidemokraattinen puolue liittyi allianssiin vuonna 2009. Näistä sosiaalidemokraattinen, keskusta ja Harmonia yhdistyivät vuonna 2010 Sosiaalidemokraattinen puolue ”Harmonia” -puolueeksi (Sociāldemokrātiskā Partija „Saskaņa”). Daugavpilsin kaupunkipuolue yhdistyi siihen 2011. 
Puolueet ovat etenkin venäläisen vähemmistön kannattamia.
Vuoden 2009 europarlamenttivaaleissa ja vuoden 2010 parlamenttivaaleissa koalitio oli Latvian toiseksi suurin Vienotība-koalition jälkeen. Harmoniakeskus nousi syyskuun 2011 vaaleissa parlamentin, Saeiman, suurimmaksi puolueeksi mutta jäi silti kokoomushallituksen ulkopuolelle.
Jaunais laiks

Uusi aika () oli latvialainen vuonna 2002 perustettu konservatiivipuolue. Se kuului Euroopan kansanpuolueeseen.
Puolueen perusti entinen Latvian keskuspankin johtaja Einars Repše. Hän lupasi toimia voimakkaasti korruptiota vastaan, ja puolueesta tuli vuoden 2002 vaaleissa suurin ja Repšestä pääministeri. Repše piti lupauksensa, mikä hänen johtamistyylinsä kanssa aiheutti ristiriitoja. Tammikuussa 2004 hallituskoalitio hajosi Latvian ensimmäisen puolueen jättäessä sen. Repše joutui pian eroamaan.
Myöhemmin puolue pääsi Aigars Kalvītisin hallitukseen Repše puolustusministerinä, mutta erosi 2006 hallitukseen kuuluneen Ensimmäisen puolueen Jūrmalan kunnallisvaalien ääntenostoskandaalin vuoksi.
Vuonna 2009 puolueen Valdis Dombrovskisista tuli pääministeri.
Maaliskuussa 2010 Uusi aika, Kansanliitto ("Pilsoniskā savienība") ja Toisenlaisen politiikan yhdistys ("Sabiedrība citai politikai") -puolueet muodostivat vaaliliiton ja yhdistyivät elokuussa 2011 Yhtenäisyys-puolueeksi ("Vienotība") vastineeksi vasemmiston Harmoniakeskukselle. Uudella puolueella oli tämän jälkeen 33 saeiman sadasta paikasta.
Rock Band 3

Rock Band 3 on Harmonixin kehittämä sekä MTV Gamesin ja Electronic Artsin lokakuussa 2010 julkaisema kolmas "Rock Band" -pelisarjan musiikkipeli. Pelissä voi soittaa kitaraa, bassoa, rumpuja ja kosketinsoittimia sekä laulaa. Pelissä on uutuutena myös "Pro Mode", jonka avulla pelatessa voi harjoitella soittamaan oikeaa instrumenttia.
Vastaanotto.
"Rock Band 3" sai hyvän vastaanoton kriitikoilta. Pelin arvioitiin olevan iso hyppy "Rock Band 2" -pelistä ja olevan rytmipelien huipulla. Matt Miller "Game Informer" kutsui sitä ”kulminaatioksi Harmonixin tuodessa musiikkia massoille”. Joystiqin Griffen McElroy arvio pelin ”olevan paras rytmipeli ja ainoa joka tarvitsee omistaa”. Arviot kertoivat soittimien olevan reaalisia instrumentteja ja pelin opettavaisuutta.
51 Nemausa

51 Nemausa on päävyöhykkeen asteroidi. Sen löysi A. Laurent 22. tammikuuta 1858. 
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin ja sen pyörähdysaika akselin ympäri on . Asteroidin spektrityyppi on CU- tai Ch-luokkaa.
Asteroidi on nimetty kelttiläisen mytologian hahmon Nemausuksen mukaan.
Asteroidi muistuttaa rakenteeltaan hyvin paljon kääpiöplaneetta Cerestä.
On arvioitu, että Nemausalla saattaisi olla pieni kuu. Lisäksi 14% siitä saattaa koostua jäävedestä.
53 Kalypso

53 Kalypso on päävyöhykkeen asteroidi. Sen löysi Robert Luther 4. huhtikuuta 1858. 
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin ja sen pyörähdysaika akselin ympäri on .
Valokäyrän amplitudiksi on saatu vuonna 2006 ja vuonna 2010 synodiseksi pyörähdysajaksi on saatu .
Asteroidi on nimetty kreikkalaisen mytologian hahmon Kalypson mukaan. 
Asteroidi muistuttaa rakenteeltaan hyvin paljon kääpiöplaneetta Cerestä.
54 Alexandra

54 Alexandra on päävyöhykkeen asteroidi. Sen löysi Hermann Mayer Salomon Goldschmidt 10. syyskuuta 1858. 
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin ja sen pyörähdysaika akselin ympäri on . Asteroidin spektrityyppi on C-luokkaa.
Asteroidin massa on ja tiheys on .
Asteroidi on nimetty paroni Alexander von Humboldtin (1769–1859) kunniaksi. 
Asteroidi on ensimmäinen oikean henkilön mukaan nimetty asteroidi.
Riivattu (elokuva)

Riivattu () on vuonna 2011 ensi-iltansa saanut yhdysvaltalainen yliluonnollinen kauhuelokuva, jonka on käsikirjoittanut Leigh Whannell, ohjannut James Wan ja jonka pääosia näyttelevät Patrick Wilson ja Rose Byrne. Elokuva julkaistiin Yhdysvalloissa 1. huhtikuuta 2011. Elokuvassa nuori lapsiperhe hankkii uuden talon ja huomaa kauhukseen koomassa olevan lapsensa vetävän puoleensa pahansuopia olentoja.
Tuotanto.
Käsikirjoituksen elokuvaan teki Leigh Whannell ja sen ohjasi James Wan. Elokuva kuvattiin Los Angelesin alueella alkuvuodesta 2010. Elokuva esitettiin vuonna 2010 Toronton elokuvajuhlilla.
Lauren Alaina

Lauren Alaina (syntynyt Lauren Alaina Suddeth, 8. marraskuuta 1994) on yhdysvaltalainen laulaja Rossvillestä, Georgiasta. Alaina tuli tunnetuksi American Idolin 10. tuotantokaudelta, jossa hän sijoittui toiseksi – vain kuudentoista vuoden ikäisenä.
Aikaisempi elämä.
Alaina syntyi 8. marraskuuta 1994 Kristy ja J.J. Suddethille Rossvilleen, Georgiaan. Alaina on kristitty. Lauren on opiskelija Lakeview-Fort Oglethorpe High Schoolissa Georgiassa, ja hän toimii koulussa myös cheerleaderinä. Alaina aloitti laulamisen serkkunsa Holly Witherowin ansiosta.
The Burden of Bloom

The Burden of Bloom on suomalaisen hard rock -yhtyeen Doom Unitin toinen studioalbumi. Albumi julkaistiin 18. toukokuuta 2011.
Vastaanotto.
"The Burden of Bloom" otettiin vastaan huonommin, kuin edeltäjänsä "Cross the Line". Debyyttialbumi nousi Suomen albumilistan toiselle sijalle, kun taas "Burden" ylsi ainoastaan sijalle 20. Keskisuomalaisen toimittaja Petja Savoila kuvailee albumia "ennalta-arvattavaksi kaljanjuontirockiksi", jonka kappaleet eivät "räjäytä tajuntaa". Soundin toimittaja Eero Kettunen myöntää albumin "pystyvän parempaan" kuin "Cross the Line", jota hän kuvailee "hirveäksi albumiksi", ja sanoo, että albumi on "astetta viilatumpi ja kappalemateriaaliltaan pätevämpi".
Albumi sai kuitenkin myös hyvää palautetta, ja muiden muassa KaaosZinen toimittaja Johannes Honkanen sanoo albumin kappaleiden olevan "monipuolisia" ja "tarkoin mietittyjä".
Josphat Kiprono Menjo

Josphat Kiprono Menjo (s. 20. elokuuta 1979) on kenialainen kestävyysjuoksija.
Menjo sijoittui 10 000 metrillä kahdeksanneksi Osakan MM-kilpailuissa 2007. Yleisurheilun Afrikan-mestaruuskilpailuissa hän sijoittui 5 000 metrillä viidenneksi vuosina 2006 ja 2008. Vuoden 2007 Afrikan kisoissa hän sijoitti 5 000 metrillä toiseksi. Lontoon MM-kilpailuissa 2017 hän karsiutui 5 000 metrin alkuerissä.
Menjo on juossut useilla matkoilla hyviä aikoja soolojuoksuina. Huhtikuussa 2010 hän juoksi Barcelonassa kymmenen kilometrin tiejuoksussa ajan 27.04, joka oli kautta aikain kolmanneksi paras aika ja jäi vain kolme sekuntia silloisesta maailmanennätyksestä 27.01. Menjo johti kilpailua lähdöstä maaliin ja voitti toiseksi tulleen lähes puolentoista minuutin erolla. 18. elokuuta 2010 hän juoksi Turussa 5 000 metriä aikaan 12.55,95 ja 11 päivää myöhemmin 29. elokuuta jälleen Turussa 10 000 metriä aikaan 26.56,74. Molemmat juoksut hän juoksi ilman vetoapua, johtaen koko matkan. Hänen 10 000 metrin aikansa oli vuoden 2010 kärkitulos maailmassa.
Menjo on naimisissa kenialaisen estejuoksijan Eunice Jepkoririn kanssa.
Lähde: WA
Isobel Varley

Isobel Varley (1937 Yorkshire, Englanti – 11. toukokuuta 2015) oli Guinnessin ennätysten kirjassa maailman tatuoiduimpana eläkeläisenä. Aluksi hänet nimettiin maailman tatuoidummaksi eläkeläisnaiseksi vuonna 2000.
Ensimmäisen tatuointinsa Varley otti tatuointimessuilla Hammersmith Palaisissa vuonna 1949. Tatuointi oli pieni lintu. Sittemmin Varley kertoo ihastuneensa juuri luontoaiheisiin tatuointeihin, ja myöhemmin yli 90 prosenttia hänen kehostaan olikin ihokuvien peitossa.
Paavin laivasto

Paavin laivasto () oli Kirkkovaltion merivoimat. Rakenteeltaan löyhä laivasto oli olemassa ajoittain vuosina 849–1878, paavi Leo IV:n kaudelta paavi Leo XIII:n kauden alkuun.
Historia.
Kirkkovaltiota suojasi alun alkaen Bysantin laivasto, mutta muslimien hyökättyä Roomaan vuosina 843 ja 846 Kirkkovaltio totesi tarvitsevansa omat merivoimat. Paavin laivasto oli käytössä ensi kertaa merirosvoja vastaan käydyssä Ostian taistelussa vuonna 849
Myöhemmin ristiretkien aikaan Kirkkovaltio rahoitti useita laivastoja ja varusti muutamia omia eskaadereita, jotka osallistuivat Konstantinopolin piirityksen jälkeen yhdessä eräiden muiden valtioiden kanssa taisteluihin Osmanien valtakuntaa vastaan. Lepanton taisteluun Kirkkovaltio osallistui yhdellä eskaaderilla ja avusti Venetsian tasavaltaa sen sodissa Osmanien valtakuntaa vastaan.
Paavi Klemens XI rakensi 1715 asevaraston Arsenale Pontificion Porta Portesen lähelle Ripa Grandeen Tiberin rannalle.
Paavin aluksia suojasi 1819 solmittu kansainvälinen sopimus, mutta laivasto toipui kovin hitaasti Napoleonin sotien aikana tapahtuneista alustensa anastuksesta. Yhden kaappasivat muslimimerirosvot 1826, mutta Barbareskivaltiot vapauttivat sen saatuaan 10 600 frangin korvauksen.
Vuonna 1823 laivasto koostui 12-tykkisestä kuunarista "San Pietrosta", kutterista, felukasta ja pinassista. Rannikkovartio koostui 12 vartioveneestä.
Erilliset hallinnot "Marina da Guerra", "Marina di Finanza" ja "Marina del Tevere" yhdistettiin 1856 "Marina Pontificiaksi".
Paavi Leo XIII myi paavin laivaston viimeisen aluksen, korvetti "Immacolata Concezionen" virkakautensa ensimmäisenä vuotena vuonna 1878. Alus oli tuolloin telakalla Ranskan Toulonissa, koska paavin valta oli vuodesta 1870 rajoittunut pelkkään Vatikaanin kaupunkiin. Nykyisin se on Milanossa Tieteen ja tekniikan museossa, mutta lippu ja pienoismalli ovat Lateraanipalatsissa sijaitsevassa Vatikaanin museossa.
Angolan vaakuna

Angolan vaakuna on lipun ja kansallislaulun ohella Angolan kansallistunnus. Se otettiin käyttöön vuonna 1992. 
Angolan vaakunassa on oikealla kehällä hammasrattaan puolikas sekä vasemmalla toisiinsa kietoutuneena maissin, kahvipensaan ja puuvillan oksat. Nämä edustavat työläistä ja teollista tuotantoa, sekä talonpoikia ja maataloustuotantoa.
Kehän pohjalla on koulutusta ja kulttuuria symboloiva avoin kirja ja sen yläpuolella uutta maata merkitsevä nouseva aurinko. Keskellä on ristikkäin asetellut viidakkoveitsi machete ja kuokka. Nämä symbolisoivat työtä ja asellisen taistelun alkua. Auringon ylpuolella oleva viisisakarainen tähti symbolisoi kansainvälistä solidarisuutta ja edistystä.
Vaakunan alaosassa on kultainen nauha, jossa on teksti portugaliksi: "República de Angola" (Angolan tasavalta).
Talkakalat

Talkakalat (Diretmidae) tai hopeapäät on roussikaloihin kuuluva heimo. Heimon lajit ovat syvän veden kaloja.
Lajit ja anatomia.
Talkakaloihin kuuluu neljä lajia kolmessa suvussa. Ne ovat keskikokoisia kaloja ja kasvavat korkeintaan 37 cm pitkiksi. Ruumiinrakenteeltaan talkakalat ovat litteitä ja pyöreän- tai ovaalinmuotoisia. Silmä on hyvin suurikokoinen ja myös suu on suuri ja hampaat pienikokoiset. Kaloilla ei ole kylkiviivaa ja rintaevissä on piikki. Selkäeviä on yksi ja se on melko pitkä. Väriltään heimon lajit ovat hopeanhohtoisia.
Levinneisyys ja elintavat.
Talkakalojen heimon lajeja tavataan Atlantista, Intian valtamerestä ja Tyynestämerestä. Ne elävät 200–2 100 metrin syvyydessä merenpinnasta. Lajien ravintoa ovat pienet äyriäiset.
Kanadan alkuperäiskansat

Kanadan alkuperäiskansat ovat Kanadan alkuperäisasukkaita. Heidät jaetaan kolmeen ryhmään, "ensimmäisiin kansakuntiin" ( ), inuiitteihin ja métisseihin. Ensimmäisiin kansakuntiin luetaan kaikki alkuperäisasukkaat, jotka eivät ole arktisilla alueilla asuvia inuiitteja eivätkä osittain eurooppalaisperäisiä métissejä. Tämä ei kuitenkaan tarkoita sitä, että he olisivat kielellisesti tai kulttuurisesti keskenään samaa alkuperää.
Kanadan alkuperäisväestön lapsia pyrittiin sulauttamaan valtaväestöön pakollisissa asuntolakouluissa yli sadan vuoden ajan 1800-luvulta alkaen. Viimeinen asuntolakoulu suljettiin vuonna 1997. Kouluihin sijoitettiin yhteensä noin lasta, joilta kiellettiin oman kielen puhuminen ja oman kulttuurin säilyttäminen. Yli lasta kuoli heitteillejätön ja sairauksien takia. Asia nousi julkiseen keskusteluun vuonna 2021, kun Brittiläisestä Kolumbiasta ja Saskatchewanista löytyi lyhyen ajan sisällä useita satoja merkitsemättömiä hautoja entisten asuntolakoulujen läheltä.
Indianan osavaltionyliopisto

Indianan osavaltionyliopisto on vuonna 1865 perustettu yliopisto, joka sijaitsee Terre Hautessa.
Yliopisto on arvioitu yhdeksi Keskilännen parhaista yliopistoista. 
Koulun urheilujoukkueista käytetään nimitystä Sycamores ja se kilpailee Missouri Valley Conferencessa.
Ekenäs Tidning

Ekenäs Tidning oli Tammisaaressa vuosina 1892–1893 ilmestynyt ruotsinkielinen sanomalehti.
"Ekenäs Tidningin" perusti Tammisaaressa ilmestyneen "Västra Nylandin" linjaan tyytymätön paikallinen liikemiespiiri. Lehtien välinen kilpailu oli kovaa ja levikkialue liian pieni molemmille. Kahdesti viikossa ilmestyneen lehden päätoimittajana ja julkaisijana toimi Konstantin Elgh.